Държавен вестник, бр. 82, 2025 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  82
на производствената дейност във водния отрасъл; познава правилата за работа в строителната 
фирма и на строителната площадка, познава технологията на изпълнение на различните видове 
строително-монтажни работи в хидростроителството и да може да ги изпълнява по рационален и 
целесъобразен начин. Познава мерките за осъществяване на здравословни и безопасни условия 
на труд при изпълнение на всяка строително-монтажна работа и при различни производствени 
условия. Може да разчита строителната документация, по която се изпълнява строителството, 
ремонта или рехабилитацията на хидротехническата инфраструктура, спазва размерите от 
проекта и описанията в техническите спецификации. Може да разпознава и описва елементите на 
сградите, тяхната конструкция и изпълнение. Може да разграничава елементите на 
хидротехническата инфраструктура (вид, предназначение, разновидности, устройство) и начина за 
означението им в схеми и чертежи. При трудовите си дейности работи самостоятелно или в екип 
и изпълнява стриктно поставените от прекия му ръководител задачи. Носи отговорност за 
собствената си безопасност и за безопасността на екипа, с който работи, както и на останалите 
участници на строителната площадка. Поддържа реда и чистота на работното място и на 
строителния обект. Спазва правилата за противопожарна охрана, за здравословни и безопасни 
условия на труд. Полага подпис на всички инструктажи и други документи, свързани с 
безопасността при изпълнение на различни видове СМР. 
В своята работа използва подходящите инструменти, машини и специални съоръжения за 
изпълнение на строително-монтажни работи, превозни средства за транспортиране на товари и 
лични предпазни средства. Разчита технически и експлоатационни параметри на машини и 
съоръжения. 
Лицето, придобило втора СПК, трябва да познава мерките за осъществяване на 
здравословни и безопасни условия на труд при изпълнение на различните видове строително-
монтажни работи; трябва да познава организацията на работното място при изпълнение на 
различните видове строително-монтажни работи при сгради, мрежи и съоръжения от 
хидростроителството. 
Важни личностни качества за упражняване на професията са сръчност, съобразителност, 
бърза и точна преценка и правилна реакция при възникване на аварийни ситуации; спазване на 
изискванията за безопасност, на правилата и нормите за пожарна безопасност и за опазване на 
околната среда. 
Изискванията за работа включват: физическа издръжливост, сръчност, концентрация и 
възможност за работа в динамична среда. 
2.3. Трета степен на професионална квалификация по професията 
Лицето, придобило трета СПК по професия „Водно строителство“, може да планира, 
организира, координира и ръководи работния процес при изпълнението на строителни и монтажни 
работи при изграждането на водоснабдителни и канализационни мрежи в сгради, селищни 
водоснабдителни и канализационни системи, хидромелиоративни системи и хидротехнически 
съоръжения. 
Лицето може да планира, организира, координира, контролира и ръководи работния процес 
при експлоатацията и поддръжката на водоснабдителни и канализационни мрежи в сгради, 
водоснабдителни и канализационни системи, хидромелиоративни системи и хидротехнически 
съоръжения.